31997D0581
L 237/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 юли 1997 година
за изменение на Решение 95/30/EО относно определяне на специални условия, регулиращи вноса на рибни продукти и продукти от аквакултури с произход от Мароко
(текст от значение за ЕИП)
(97/581/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/EИО на Съвета от 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последно изменена с Директива 95/71/EО (2), и по-специално член 11, параграф 5 от нея,
като има предвид, че списъкът на предприятията, одобрени от Мароко за внос на рибни продукти в Общността, е установен в Решение 95/30/EО на Комисията (3); като има предвид, че този списък може да бъде изменен с изпращането на нов списък от компетентните марокански власти;
като има предвид, че компетентните марокански власти са изпратили списък, включващ по-специално 305 хладилни кораба;
като има предвид, че списъкът на одобрените предприятия и кораби трябва да бъде съответно изменен;
като има предвид, че предвидените мерки в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение Б към Решение 95/30/EО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 25 юли 1997 година.